《泛太湖》
宋代·罗处纯

三万六千顷，湖侵海内田。
逢山方得地，见月始知天。
南国吞将尽，东溟势欲连。
何当洒为雨，无处不丰年。

作者简介：（960—992）益州华阳人，字思纯。太宗太平兴国八年进士。历知吴县，与长洲知县王禹偁相唱酬，苏、杭间多传诵。擢著作郎、直史馆，上奏请省冗员，息经费。寻巡抚荆湖路，欲以苛察立名，所奏劾甚众。有《东观集》。